El Consell de la Joventut i la Universitat de València amplien la seua col·laboració

## El Consell de la Joventut i la Universitat de València amplien la seua col·laboració

El nou conveni signat per la rectora de la Universitat de València, M. Vicenta Mestre, i el president del CJV, Pablo Bottero, pretén enfortir i consolidar la bona relació entre ambdues entitats de cara al 2025

El Consell de la Joventut de València (CJV) i la Universitat de València han signat un nou conveni de col·laboració que es portarà a terme al llarg del l’any 2025.

Després d’un procés de diàleg i negociació entre la plataforma i la delegació d'estudiants de la Universitat que ha durat gairebé un any, l’entrada en vigor d’aquest acord suposa l’inici d’una nova etapa de sinergies i treball col·laboratiu entre la institució universitària i les entitats juvenils de la ciutat.

En aquest sentit, s’han ampliat significativament els punts acordats en comparació amb convenis anteriors. D’entre les noves mesures, destaca la possibilitat de reservar espais propis de la UV per a ús del Consell i de les entitats que hi formen part. Així, la Universitat de València es posiciona com un espai preferent per a la realització de la Fira anual d’entitats del Consell, una activitat que ja va tindre lloc al Campus de Tarongers en l’edició del 2024. A més, també s’ha acordat la participació activa en les activitats organitzades des de la institució universitària que estiguen relacionats amb l’associacionisme. Per últim, s’hi inclou la possibilitat d’iniciar una col·laboració amb la Càtedra de Joventut per a la realització d’investigacions que aborden l’estudi en profunditat de la joventut a la ciutat de València.

En l’acte celebrat a l’edifi ci del Rectorat, el president del Consell, Pablo Bottero, ha volgut recordar la importància que té la Universitat com a centre neuràlgic de la vida juvenil i de l’associacionisme, que permet a la joventut adquirir habilitats i eines imprescindibles per al seu desenvolupament personal i social. Així mateix, ha agraït el treball realitzat durant el 2024 amb l’equip rector de la UV i la delegació d’estudiants, i que ha sigut la llavor de la nova etapa de sinèrgies encetada hui.

La rectora de la Universitat de València, M. Vicenta Mestre, ha remarcat el paper clau que té l’estudiantat en general i les associacions juvenils en particular en la vida universitària. “Sense estudiants no seríem una universitat; son el més important que tenim”, ha defensat Mestre.

L’acte també ha comptat amb la presència del Delegat d’Estudiants, Marcos Durà; el director del Gabinet de la Rectora i director de Marketing i Comunicación, Joan Enric Ubeda; i la vicepresidenta del Consell de la Joventut de València, Noelia Rojas.

Galeria d'imatges 

### El Consell de la Joventut i la Universitat de València amplien la seua col·laboració

Arxivat en:
Convenis
, Participació, associacionisme i voluntariat
, Delegació d'estudiants/es
, Estudiant/a

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar